ai4bharat/Pralekha huggingface dataset:
பிரதமர் அலுவலகம்
முன்னாள் பிரதமர் திருமதி இந்திரா காந்தியின் பிறந்தநாளில் அவருக்குப் பிரதமர் புகழஞ்சலி செலுத்தியுள்ளார்
முன்னாள் பிரதமர் திருமதி இந்திரா காந்தி அவர்களின் பிறந்தநாளில் அவருக்குப்
பிரதமர் திரு நரேந்திர மோடி புகழஞ்சலி செலுத்தியுள்ளார்.
டுவிட்டரில் பிரதமர் கூறியிருப்பதாவது:
"முன்னாள் பிரதமர் திருமதி இந்திரா காந்தி அவர்களின் பிறந்தநாளில் அவருக்கு நான் புகழஞ்சலி செலுத்துகிறேன்"
பாதுகாப்பு அமைச்சகம்
பாதுகாப்புத் துறையில் ஸ்டார்ட்-அப் நிறுவனங்கள்
பாதுகாப்பு மற்றும் விண்வெளித்துறையில் புதுமை கண்டுபிடிப்புகள் மற்றும் தொழில்நுட்ப வளர்ச்சியை கருத்தில் கொண்டு பாதுகாப்புத் திறன் கட்டமைப்புக்கான புதுமை கண்டுபிடிப்புகள் திட்டத்தை அரசு தொடங்கியது. குறு, சிறு மற்றும் நடுத்தர நிறுவனங்கள், ஸ்டார்ட்-அப் நிறுவனங்கள், தனி நபர் கண்டுபிடிப்பாளர்கள், கல்வி நிறுவனங்கள் உள்ளிட்டவற்றை இதில் ஈடுபடுத்தும் வகையில் இது தொடங்கப்பட்டது. இந்த கட்டமைப்பின் கீழ் இதுவரை பாதுகாப்பு இந்தியா ஸ்டார்ட் அப் சவால்களின் 7 பிரிவுகள் தொடங்கப்பட்டுள்ளன.
இதுவரை 136 ஸ்டார்ட் அப் நிறுவனங்கள் அங்கீகரிக்கப்பட்டு, 102 ஒப்பந்தங்களில் கையெழுத்திடப்பட்டுள்ளன.
இத்திட்டத்திற்காக 2021-2022 ஆம் ஆண்டில் இருந்து 2025-26-ம் நிதியாண்டு வரை 5 ஆண்டுகளுக்கு ரூ.498.78 கோடி பட்ஜெட்டில் ஒதுக்கப்பட்டுள்ளதற்கு அரசு ஒப்புதல் அளித்துள்ளது.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய் பட் உறுப்பினர் திரு சந்தோஷ் குமாருக்கு எழுத்துப்பூர்வமாக அளித்த பதிலின் போது தெரிவித்தார்.
மனித வள மேம்பாட்டு அமைச்சகம்
நாடு முழுவதும் பள்ளிகளில் அறிவியல் மற்றும் கணித ஆய்வகங்களை அமைக்க 2441 பள்ளிகள் தேர்வு
குழந்தைகள் அறிவியல் மற்றும் கணித செயல்பாடுகளின் மூலம் அறிவியல் மற்றும் கணிதத்தை கற்க ஊக்குவிக்கும் வகையில் பள்ளிக் கல்வி மற்றும் உயர்கல்வியில் ராஷ்ட்ரீய அவிஷ்கார் அபியான் என்ற கூட்டிணைந்த கட்டமைப்பை மத்திய மனிதவள மேம்பாட்டு அமைச்சகம் அறிமுகம் செய்துள்ளது. இந்த கட்டமைப்பின் கீழ் அறிவியலை மேம்படுத்தவும் பள்ளி அறிவியல் மற்றும் கணித ஆய்வகங்களை வலுப்படுத்தவும், அறிவியல் கண்காட்சி மற்றும் மாவட்ட அளவிலான திறன் தேடுதலை மேற்கொள்ளவும், பள்ளிகளுக்கு அறிவியல் மற்றும் கணித கருவிகள் அளிக்கப்படுவதுடன் மாணவர்களை உயர் கல்வி நிறுவனங்களுக்கு அழைத்து செல்லுதல், மற்றும் மாணவர்களின் கற்றல் விரிவாக்கம் ஆகியவை மேற்கொள்ளப்படுகின்றன.
பணியில் உள்ள கணிதம் மற்றும் அறிவியல் ஆசிரியர்களுக்கு பயிற்சி அளிக்கவும், கற்றல் விரிவாக்க திட்டம், கணினி உதவியுடன் கற்றல் மற்றும் புதுமை ஆகியவற்றுக்காக அனைவருக்கும் கல்வி திட்டத்தின் கீழ் கடந்த மூன்று ஆண்டுகளில் ரூ. 352.47 கோடி ஒதுக்கப்பட்டுள்ளது. மேலும் பணியில் உள்ள அறிவியல் மற்றும் கணித ஆசிரியர்களுக்கு பயிற்சி, தீர்வு காணும் பயிற்றுவித்தல், அறிவியல் மற்றும் கணித கருவிகள் அளிப்பது, அறிவியல் கண்காட்சி நடத்துவது ஆகியவற்றுக்காக அனைவருக்கு நடுநிலைக் கல்விக்கான தேசிய இயக்கத்தின் கீழ் ரூ. 425.39 கோடி ஒப்புதல் அளிக்கப்பட்டுள்ளது.
(Visitor Counter : 54
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற சுய உதவிக் குழுவினரின் சிறிய உணவு பதப்படுத்தும் ஆலைகளுக்கு உதவ இரு திட்டங்கள் ஒருங்கிணைப்பு
சுதந்திர இந்தியாவின் வைர விழா கொண்டாட்டத்தின் ஒரு பகுதியாக, பிரதமரின் சிறிய உணவு பதப்படுத்தும் நிறுவனங்களை முறைப்படுத்தும் திட்டம் மற்றும் தீன்தயாள் அந்தியோதயா திட்டம் - தேசிய நகர்ப்பற வாழ்வாதார திட்டம் ஆகியவற்றை ஒருங்கிணைக்கும் நிகழ்ச்சியை மத்திய வீட்டு வசதி மற்றும் நகர்ப்புற விவகாரத்துறை அமைச்சகம் நடத்தியது.
இந்த ஒருங்கிணைப்பு திட்டத்தை மத்திய வீட்டு வசதி மற்றும் நகர்ப்புற விவகாரத்துறை அமைச்சக செயலாளர் திரு துர்கா சங்கர் மிஸ்ரா, உணவு பதப்படுத்தும் தொழில்துறை அமைச்சக செயலாளர் திருமதி புஷ்பா சுப்ரமணியத்துடன் இணைந்து தொடங்கி வைத்தார். அப்போது திரு துர்கா சங்கர் மிஸ்ரா கூறுகையில், சிறு தொழில்முனைவு நடவடிக்கைகளில் ஈடுபடும் சுய உதவிக் குழுவினருக்கு உதவுவது மற்றும் வளர்ப்பது, அவர்களை நிதிரீதியாக மேம்படுத்தும் மற்றும் சுய உதவிக் குழுவினரின் குடும்பங்கள் தரமான வாழ்க்கை வாழ உதவும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758633
சுற்றுலா அமைச்சகம்
நாட்டில் சுற்றுலாத்துறை மிகப் பெரிய ஊக்குவிப்பை மத்திய பட்ஜெட் அளிக்கும்
இன்று அறிவிக்கப்பட்ட மத்திய பட்ஜெட் 2022-23, மூலதனச் செலவை 35 சதவீதம் அதிகரிக்கும்.. இது, கோவிட்-19 பெருந்தொற்றின் 3 அலைகளின் பாதிப்பிலிருந்து பொருளாதாரம் மீண்டும் வளர்ச்சிக்குச் செல்வதை தூண்டுகிறது.
இதனித் தெரிவித்த சுற்றுலாத்துறை அமைச்சர், ஸ்ரீகிஷன் ஜி. ரெட்டி, இந்தியாவில் சுற்றுலாவை மேம்படுத்துவதில் பெரும் பங்கு வகிக்கும், பெரிய உள்கட்டமைப்பு, இணைப்பு மற்றும் எல்லை இணைப்புகளின் மேம்பாட்டில் தொடர்ந்து கவனம் செலுத்தியதற்காக பிரதமர் மற்றும் நிதியமைச்சர் ஆகியோருக்கு தனது நன்றியைத் தெரிவித்தார்.
இந்தியாவில் சுற்றுலாத்துறையை ஊக்குவிப்பதில், எல்லைப்பகுதி கிராமங்கள் இணைப்பு முக்கிய பங்கு வகிக்கும் என்றார்.
சுற்றுலாத்துறை அமைச்சகத்துக்கு மத்திய நிதியமைச்சர் கூடுதல் நிதியாக ரூ.2,400 கோடி ஒதுக்கியுள்ளார். இதைச் சுற்றுலா கட்டமைப்பு, மார்க்கெட்டிங், மற்றும் திறன் மேம்பாட்டுக்கு சுற்றுலாத்துறை அமைச்சகம் பயன்படுத்தும் என அவர் கூறியுள்ளார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleaseIframePage.aspx?PRID=1794481
குடியரசுத் தலைவர் செயலகம்
குடியரசுத்தலைவர் மாளிகையில் நடைபெற்ற 49வது ஆளுநர்கள் மாநாடு நிறைவடைந்தது; நவீன தொழில்நுட்பங்களை பின்பற்றுவதன் மூலம் ஆளுநர் மாளிகைகள் முன்மாதிரியாகத் திகழ வேண்டும்; நிறைவுரையில் குடியரசுத்தலைவர் வலியுறுத்தல்
குடியரசுத்தலைவர் மாளிகையில் நடைபெற்ற இரண்டுநாள் 49வது ஆளுநர்கள் மாநாடு இன்று  நிறைவடைந்தது.
மாநாட்டில் நிறைவுரையாற்றிய குடியரசுத்தலைவர் திரு.ராம்நாத் கோவிந்த், இம்மாநாட்டில் பங்கேற்ற ஆளுநர்கள் பல அர்த்தமுள்ள விவாதங்களை முன்வைத்ததற்கு மனநிறைவு தெரிவித்தார். மாநாட்டில் விவாதிக்கப்பட்ட அம்சங்கள், ஒவ்வொரு இந்தியரின் வாழ்க்கையை மேம்படுத்துவது என்ற அரசின் தேசிய அளவிலான முயற்சிகளுக்கு வலு சேர்ப்பதாக அமையும் என்றும் அவர் நம்பிக்கை தெரிவித்தார்.
நவீன தொழில்நுட்பங்கள் மற்றும் நடைமுறைகளைப் பின்பற்றுவதில் ஆளுநர் மாளிகைகள் முன்னோடியாக திகழவேண்டும் என குடியரசுத்தலைவர் கேட்டுக் கொண்டார். நிகழ்நேர கட்டுப்பாட்டகம் உள்ளிட்ட தகவல் தொழில்நுட்பம் சார்ந்த பலவித முன்முயற்சிகளை பயன்படுத்தி, வலுவான விளக்கத்தை அளிப்பதன் மூலம், ஆளுநர் மாளிகைகள் மற்ற அமைப்புகளை ஊக்கப்படுத்த வேண்டும் எனவும் அவர் வலியுறுத்தினார்.
பல்கலைக்கழகங்களின் சமுதாயப் பொறுப்புணர்வுகளை நிறைவேற்றும்படி, பல்கலைக்கழகங்களை ஆளுநர்கள் ஊக்கப்படுத்த வேண்டும் என்றும் குடியரசுத்தலைவர் கேட்டுக்கொண்டார். பல்கலைக்கழக மாணவர்கள் கிராமங்களுக்கு அடிக்கடி சென்றுவரச் செய்ய வேண்டும். அவர்கள் கிராம மக்களிடம் கலந்துரையாடி, தூய்மைப்பணி, எழுத்தறிவு, தடுப்பூசி மற்றும் ஊட்டச்சத்து திட்டங்கள் பற்றி எடுத்துரைக்க அறிவுறுத்த வேண்டும். தூய்மைப் பயிற்சி்த் திட்டங்களை மேலும் திறமுள்ளவையாக மேற்கொள்வது குறித்து துணைவேந்தர்களுடன் ஆளுநர்கள் விவாதிக்க வேண்டும் எனவும் குடியரசுத்தலைவர் கேட்டுக் கொண்டார்.
குடியரசுத்துணைத் தலைவர், பிரதமர் மற்றும் உள்துறை அமைச்சர் ஆகியோரும் இந்த மாநாட்டு நிறைவு நிகழ்ச்சியில் உரையாற்றினர். முன்னதாக இன்று காலை, மகாத்மா காந்தியின் 150-வது பிறந்தநாள் நிறைவுவிழா கொண்டாட்டங்கள் குறித்து ஆளுநர்கள் மாநாட்டில் விவாதிக்கப்பட்டது. கிராம சுயஆட்சித்திட்டம் மற்றும் துய்மைப் பயிற்சிகள் குறித்த விளக்கங்களும் அளிக்கப்பட்டது, ஆளுநர்கள் / துணை நிலை ஆளுநர்கள் தத்தமது கருத்துக்களை எடுத்துரைத்தனர்.
குடியரசுத்தலைவரின் முழுமையான உரையை படிக்க www.pib.nic.in என்ற இணைய தளத்தைப் பார்க்கவும்.
------
(Visitor Counter : 99
ஜல்சக்தி அமைச்சகம்
இந்தியா, வங்கதேசத்தின் கூட்டு நதிகள் ஆணையத்தின் 38-வது அமைச்சர்கள் அளவிலான கூட்டம்
இந்தியா மற்றும் வங்கதேசத்தின் கூட்டு நதிகள் ஆணையத்தின் 38- வது அமைச்சர்கள் அளவிலான கூட்டம் புதுதில்லியில் ஆகஸ்ட் 25 அன்று நடைபெற்றது. இந்திய பிரதிநிதிகள் குழுவிற்கு மத்திய ஜல் சக்தி அமைச்சர் திரு கஜேந்திர சிங் ஷெகாவத் தலைமை வகித்தார். வங்கதேச பிரதிநிதிகள் குழுவிற்கு அந்நாட்டின் நீர் வளங்கள் அமைச்சர் திரு ஜாஹீத் ஃபரூக் தலைமை வகித்தார். இவருடன் அந்நாட்டு நீர் வளங்கள் துணை அமைச்சர் திரு ஏ.கே.எம். இனாமுல் ஹோக் ஷமீமும் கூட்டத்தில் கலந்து கொண்டார். 12 ஆண்டுகளுக்குப் பிறகு இந்தக் கூட்டம் மீண்டும் நடைபெற்றதால் மிகுந்த முக்கியத்துவத்தைப் பெறுகிறது.
இரு நாடுகளுக்கும் பொதுவாக உள்ள நதிகளின் நீரை பகிர்வது, வெள்ளம் சம்பந்தமான தரவுகளை பரிமாறிக் கொள்வது, நீர் மாசு பிரச்சனையை எதிர்கொள்வது போன்ற பரஸ்பர விருப்பம் உள்ள ஏராளமான இருதரப்பு விவகாரங்கள் பற்றி கூட்டத்தின் போது விவாதிக்கப்பட்டது. குஷியாரா நதியின் இடைக்கால நீர் பகிர்வு குறித்த புரிந்துணர்வு ஒப்பந்தத்தை இரு தரப்பும் இறுதி செய்தன. கடந்த 2019-ஆம் ஆண்டு இந்திய-வங்கதேசம் இடையே கையெழுத்திடப்பட்ட புரிந்துணர்வு ஒப்பந்தத்தின்படி திரிபுராவில் உள்ள சப்ரூம் நகரின் குடிநீர்த் தேவைகளை பூர்த்தி செய்வதற்காக ஃபெனி ஆற்றிலிருந்து தண்ணீரை பயன்படுத்துவதற்கான வடிவமைப்பு மற்றும் இருப்பிடம் இறுதி செய்யப்பட்டதை இருதரப்பும் வரவேற்றன.
நிகழ்கால வெள்ள தரவுகளை இந்தியா வங்கதேசத்துடன் பகிர்ந்து வருவது, மிக முக்கியமான ஒன்றாகும். எதிர்பாராத வெள்ள நிகழ்வுகளை வங்கதேசம் எதிர்கொள்வதற்கு உதவிகரமாக தரவுகளை பரிமாறிக் கொள்வதற்கான காலத்தை அக்டோபர் 15 ஆம் தேதிக்கும் மேல் நீட்டித்து இந்தியா அண்மையில் அறிவிப்பு வெளியிட்டிருந்தது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1854557
பிரதமர் அலுவலகம்
டாக்டர் தேவேந்திர படேலின் மறைவுக்குப் பிரதமர் இரங்கல் தெரிவித்துள்ளார்
பிரபல புற்றுநோய் அறுவை சிகிச்சை நிபுணர் டாக்டர் தேவேந்திர படேலின் மறைவுக்குப் பிரதமர் திரு நரேந்திர மோடி இரங்கல் தெரிவித்துள்ளார். சுகாதார அடிப்படைக் கட்டமைப்பு மற்றும் புற்றுநோய் சிகிச்சையை மேம்படுத்துவதற்கு டாக்டர் படேலின் பங்களிப்பைப் பிரதமர் நினைவுகூர்ந்தார்.
பிரதமர் ட்விட்டரில் கூறியிருப்பதாவது ;
“சுகாதார அடிப்படைக் கட்டமைப்பு மற்றும் புற்றுநோய் சிகிச்சை மேம்படுத்துவதற்கான அவரின் முயற்சிகள் காரணமாக டாக்டர் தேவேந்திர படேல் ஏராளமான மக்களின் மதிப்பையும், நல்லெண்ணத்தையும் பெற்றவராவார். மருத்துவம் பற்றிய அவரின் ஆழமான ஞானமும், இரக்கக் குணமும் எப்போதும் நினைவு கூரப்படும். அவரது மறைவால் துயருற்றேன். அவரது குடும்பத்தினருக்கு இரங்கல்கள். ஓம் சாந்தி”
ரெயில்வே அமைச்சகம்
ரயில்வேயின் குரூப் –ஏ சேவைகளின் எட்டு அமைப்புகளில் உள்ள அதிகாரிகள் குறித்து ஆய்வு செய்ய அமைச்சரவை ஓப்புதல்
இந்திய ரயில்வே கணக்குகள் சேவை , இந்திய ரயில்வே ஊழியர்கள் சேவை, , இந்திய ரயில்வே போக்குவரத்துச் சேவை , இந்திய ரயில்வே பொறியாளர்கள் சேவை , இந்திய ரயில்வே மின்பொறியாளர்கள் சேவை , இந்திய ரயில்வே எந்திரவியல் பொறியாளர்கள் சேவை , இந்திய ரயில்வே பொருட்கள் இருப்பு சேவை , இந்திய ரயில்வே சிக்னல் பொறியாளர்கள் சேவை  என ரயில்வேயில் உள்ள குரூப்-ஏ சேவைகளின் எட்டு அமைப்புகளின் அதிகாரிகள் பற்றிய ஆய்வு ஆலோசனைக்குப் பிரதமர் திரு நரேந்திர மோடி தலைமையிலான மத்திய அமைச்சரவைக் குழு ஒப்புதல் வழங்கியுள்ளது.
ஐ ஆர் பி எஸ் அதிகாரி பதவிக்கு இணையாக உறுப்பினர்  பதவியை உருவாக்கவும், தலைமை இயக்குநர் , தலைமை இயக்குநர் , தலைமை இயக்குநர்  ஆகிய பதவிகள் முறையே உறுப்பினர்  உறுப்பினர் , என மறுபெயர் சூட்டப்பட்டுள்ளது.
2012-லிருந்து அதிகாரிகள் ஆய்வு நிலுவையில் உள்ளதால் தற்போது இந்தச் சேவைகளில் உள்ள 900 அதிகாரிகள் பயனடைவார்கள்.
-----
(Visitor Counter : 100
நிதி அமைச்சகம்
வங்கி ஊழியர்களின் குடும்ப ஓய்வூதியம், கடைசியாக பெற்ற சம்பளத்தில் 30 சதவீதமாக அதிகரிக்கப்படவுள்ளது
வங்கி ஊழியர்களின் குடும்பங்களுக்கு நிவாரணம் அளிக்கும் வகையில், குடும்ப ஓய்வூதியத்தை, கடைசியாக பெற்ற சம்பளத்தில் 30 சதவீதமாக அதிகரிக்க இந்திய வங்கிகளின் சங்கங்கள் தெரிவித்த திட்டத்துக்கு, மத்திய அரசு ஒப்புதல் அளித்துள்ளது.
இந்த நடவடிக்கை மூலம், வங்கி ஊழியர்களின் குடும்ப ஓய்வூதியம் ஒவ்வொரு குடும்பத்துக்கு ரூ.30,000 முதல் ரூ.35,000-வரை அதிகரிக்கும். இந்த அறிவிப்பை, மத்திய நிதியமைச்சர் திருமதி நிர்மலா சீதாராமன், மும்பையில் இன்று நடத்திய பத்திரிகையாளர் சந்திப்பில், நிதி சேவைகள் துறை செயலாளர் அறிவித்தார்.
குடும்ப ஓய்வூதியத்தை அதிகரிக்க வேண்டும் எனவும், தேசிய ஓய்வூதிய திட்டத்தில், ஊழியர்களின் பங்களிப்பை அதிகரிக்க வேண்டும் எனவும் இந்திய வங்கிகள் சங்கம் வேண்டுகோள் விடுத்ததாகவும், இதற்கு மத்திய நிதியமைச்சர் ஒப்புதல் அளித்துள்ளதாகவும் நிதி சேவைகள் துறை செயலாளர் தெரிவித்தார்.
தேசிய ஓய்வூதிய திட்டத்துக்கு ஊழியர்களின் பங்களிப்பை தற்போதுள்ள 10 சதவீதத்திலிருந்து, 14 சதவீதமாக உயர்த்தவும் மத்திய அரசு ஒப்புதல் அளித்தது.
குடும்ப ஓய்வூதியம் உயர்த்தப்பட்டதன் மூலம், ஆயிரக்கணக்கான பொதுத்துறை வங்கி ஊழியர்களின் குடும்பங்கள் பயனடையும்.
மும்பைக்கு 2 நாள் பயணம் மேற்கொண்டுள்ள, மத்திய நிதியமைச்சர் பொதுத்துறை வங்கிகளின் செயல்பாடுகளை ஆய்வு செய்தார். ஸ்மார்ட் வங்கி முறைக்கான சீர்திருத்த கொள்கை ‘ஈஸ் 4.0  திட்டத்தையும் அவர் தொடங்கி வைத்தார். அப்போது இந்த அறிவிப்பு வெளியிடப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748926
----
(Visitor Counter : 320
பெட்ரோலியம் மற்றம் இயற்கை எரிவாயு அமைச்சகம்
பிரதமரின் உஜ்வாலா திட்டம் 5 கோடி இலக்கை எட்டியது
பிரதமரின் உஜ்வாலா திட்டம் 5 கோடி என்னும் இலக்கை எட்டியுள்ளது.
நாடாளுமன்ற வளாகத்தில், மக்களவைத் தலைவர் திருமதி சுமித்ரா மகாஜன், இந்தத் திட்டத்தின் கீழ் அளிக்கப்படும் 5-வது கோடி இலவச எரிவாயு இணைப்பை தில்லியைச் சேர்ந்த திருமதி தக்திரன் எனும் பெண்ணுக்கு வழங்கினார்.
பிரதமர் திரு. நரேந்திர மோடியின் தொலைநோக்கு அடிப்படையிலான இந்தத் திட்டத்தை பெரிதும் பாராட்டிய திருமதி சுமித்ரா மகாஜன், பெட்ரோலியத்துறை அமைச்சகம் உள்ளிட்ட அமைச்சகங்களின் உதவியுடன் 5 கோடி என்னும் இந்த மாபெரும் இலக்கு எட்டப்பட்டுள்ளதாக தெரிவித்தார்.
பிரதமரின் உஜ்வாலா திட்டம் 2016-ம் ஆண்டு மே முதல் தேதி அன்று பிரதமர் திரு மோடியால் தொடங்கிவைக்கப்பட்டது. பெட்ரோலியம் மற்றும் இயற்கை வாயு அமைச்சகத்தால் எண்ணெய் நிறுவனங்கள் மூலமாக இந்தத் திட்டம் செயல்படுத்தப்படுகிறது. 2019-ம் ஆண்டு மார்ச் 31-ம் தேதிக்குள் வறுமைக் கோட்டிற்குக் கீழ் வசிக்கும் 5 கோடி குடும்பங்களுக்கு இலவச எரிவாயு இணைப்பு வழங்க இலக்கு நிர்ணயிக்கப்பட்டது. ஆனால் இந்தத் திட்டம் தொடங்கப்பட்ட இருபத்தெட்டே மாதங்களில் 5 கோடி இலக்கை எட்டியுள்ளது. இந்தத் திட்டத்தின் பெரும் வெற்றியை அடுத்து, இலக்கு 8 கோடியாக மாற்றியமைக்கப்பட்டுள்ளது. இதற்கான பட்ஜெட் ஒதுக்கீடு ரூ.12,800 கோடியாகும்.
(Visitor Counter : 201
சுற்றுலா அமைச்சகம்
சுற்றுலா அமைச்சகம் இன்று முதல் ``தேக்கோ ஆப்னா தேஷ்'' என்ற இணையவழி சுற்றுலா தொகுப்பைத் தொடங்கியுள்ளது
கோவிட்-19 இந்தியா மட்டுமின்றி உலக அளவில் மக்கள் வாழ்வில் பெரிய தாக்கத்தை ஏற்படுத்தியுள்ளது. இயல்பாகவே சுற்றுலாத் துறையும் பெரிதும் பாதிக்கப்பட்டுள்ளது. உள்நாட்டுக்குள்ளிருந்தும், வெளிநாடுகளில் இருந்தும் மக்கள் வந்து செல்வது தடை செய்யப்பட்டிருப்பதால் இந்த நிலைமை ஏற்பட்டுள்ளது. ஆனால் தொழில்நுட்ப வசதி இருப்பதால், இணையவழியாக சுற்றுலா முக்கியத்துவம் வாய்ந்த இடங்களை சுற்றிப் பார்த்து, பின்னர் வரும் நாட்களில் நேரில் செல்வதற்காக திட்டமிடல் செய்திட முடியும். முன் எப்போதும் இல்லாத இதுபோன்ற சூழ்நிலையில், மக்களுக்கு இடையில் தொடர்புகளைப் பராமரிக்கவும், சீக்கிரமே நிலைமைகள் சீராகும் என்ற நம்பிக்கையை உருவாக்கவும் தொழில்நுட்பம் சவுகரியமாக அமைந்துள்ளது.
இதைக் கருத்தில் கொண்டு, இன்று முதல் சுற்றுலா அமைச்சகம் அதன் “நமது தேசத்தைக் காணுங்கள்”`- `தேக்கோ ஆப்னா தேஷ்'' என்ற இணையவழி சுற்றுலாத் தொகுப்பைத் தொடங்கியுள்ளது. பல இடங்களைப் பற்றிய தகவல்களை அளிப்பதாகவும், இந்தியாவின் அற்புதமான கலாச்சாரம் மற்றும் பாரம்பரியத்தின் ஆழம் மற்றும் விரிவடைந்த தன்மையைப் பிரதிபலிப்பதாகவும் இந்த நிகழ்ச்சிகள் இருக்கும். இன்றைய முதலாவது நிகழ்ச்சியில் டெல்லியின் நீண்ட வரலாறு பற்றிய விஷயங்கள் இடம் பெற்றுள்ளன. அது 8 நகரங்களைக் கொண்டதாக இருப்பது, ஒவ்வொன்றும், பிரத்யேகமான தன்மைகள் கொண்டதாக இருப்பது, இப்போதைய நிலையில் பிரமாண்டமான டெல்லியாக உருவாகி இருப்பது பற்றி அதில் தெரிவிக்கப்பட்டுள்ளது. ``நகரங்களின் நகரம் - டெல்லியின் தனிப்பட்ட குறிப்பேடு'' என்று இந்த இணையவழி நிகழ்ச்சிக்குத் தலைப்பிடப் பட்டுள்ளது.
இந்தத் தொடர்கள், தொடர்ந்து இடம்பெறும் நிகழ்ச்சிகளாக இருக்கும் என்று சுற்றுலா மற்றும் கலாச்சாரத் துறை மத்திய இணை அமைச்சர்  திரு. பிரகலாத் சிங் பட்டேல் தெரிவித்தார். இந்தியாவின் பன்முகத்தன்மை கொண்ட, அற்புதமான வரலாற்றை மேன்மைப்படுத்திக் காட்டுவதற்கு அமைச்சகம் முயற்சிகள் மேற்கொள்ளும் என்றும் அவர் தெரிவித்தார். நினைவுச் சின்னங்கள், உணவுப் பழக்கங்கள், கலைகள், நடனங்களின் வகைகள், இயற்கைக் காட்சி அமைப்புகள், பண்டிகைகள் மற்றும் இந்திய நாகரிகத்தின் செறிவான விஷயங்களைக் கொண்டதாக இந்த நிகழ்ச்சிகள் இருக்கும்.
அமைச்சகத்தின் சமூக ஊடகத் தொடர்புகளில் – Incredible India - இன்ஸ்டாகிராம் மற்றும் முகநூலில் இவை இடம் பெற்றிருக்கும்.
அடுத்த இணையவழி நிகழ்ச்சி ஏப்ரல் 16 ஆம் தேதி காலை 11 மணி முதல் நண்பகல் 12 மணி வரையில், கொல்கத்தா நகரின் சிறப்புகளைக் காண பார்வையாளர்களை அழைத்துச் செல்வதாக இருக்கும்.
(Visitor Counter : 141
குடியரசுத் துணைத் தலைவர் செயலகம்
அரசுகளுக்கு மக்கள் அளித்த ஆணையை நாடாளுமன்றங்கள் மதிக்க வேண்டும் - குடியரசு துணைத் தலைவர் திரு வெங்கையா நாயுடு வலியுறுத்தல்
குடியரசு துணைத் தலைவரும், மாநிலங்களவைத் தலைவருமான திரு எம். வெங்கையா நாயுடு, இந்திய அரசியலமைப்புச் சட்டத்தின்படி, நாடு ஜனநாயகக் குடியரசாக இருக்க வேண்டும் என்ற நிலையில், நாட்டின் நாடாளுமன்றங்கள் ’உரையாடல் மற்றும் விவாதம்' மூலம் வழிநடத்தப்பட வேண்டும், தொடர்ச்சியான இடையூறுகள் மூலம் செயலிழக்க செய்யக் கூடாது என்று வலியுறுத்தியுள்ளார். மாநிலங்களவையின் உற்பத்தித்திறனில் நிலையான சரிவு குறித்து அவர் கவலை தெரிவித்தார். திரு நாயுடு இன்று நாடாளுமன்றத்தின் மைய மண்டபத்தில் 'அரசியலமைப்பு தின' நிகழ்ச்சியில் பேசும் போது, அரசியலமைப்பின் ஆன்மா, விதிகள் மற்றும் உண்மையான நடைமுறை ஆகியவற்றுக்கு இடையேயான வேறுபாடு குறித்து விரிவாக விளக்கினார்.
அரசியலமைப்பு என்பது மதிப்புகள், கருத்துக்கள் மற்றும் லட்சியங்களின் அறிக்கை என்று கூறி, சகோதரத்துவத்தின் உண்மையான உணர்வில் அனைவருக்கும் நீதி, சுதந்திரம் மற்றும் சமத்துவத்தை உறுதிப்படுத்த முயல்கிறது, நாட்டின் சட்டம் இந்தியா ஒரு சமூகமாக வெளிப்படும் வகையில் தேசிய ஒற்றுமையை மேம்படுத்த முயன்றது. சர்தார் படேல் கூறியதை அவர் நினைவு கூர்ந்தார், "... நீண்ட காலமாக, இந்த நாட்டில் பெரும்பான்மையான சிறுபான்மை சமூகம் உள்ளது என்பதுடன், இந்தியாவில் ஒரே சமூகம் மட்டுமே உள்ளது என்பதை மறந்துவிடுவது அனைவருக்கும் நன்மை பயக்கும்". அனைத்து குடிமக்களும் பங்குதாரர்களும் தேசத்தின் மீது ஆர்வத்துடன் பணியாற்ற வேண்டும் என்று அவர் வலியுறுத்தினார்.
தொடர்ந்து இடையூறுகள் காரணமாக செயல்படாத நாடாளுமன்றங்கள் குறித்து கவலை தெரிவித்த திரு நாயுடு, கடந்த பொதுத் தேர்தலுக்கு ஒரு வருடத்திற்கு முன்பு, 2018 ஆம் ஆண்டில் அவையின் உற்பத்தித்திறன் 35.75% ஆக மிகக் குறைவாகவும், மேலும் கடந்த 254வது அமர்வு 29.60% ஆகவும் சரிந்துள்ளதாகவும் தெரிவித்தார். 1979 முதல் 1994 வரையிலான 16 ஆண்டுகளாக நாடாளுமன்றத்தின் ஆண்டு உற்பத்தித்திறன் 100% அதிகமாக இருந்த நிலையில், அடுத்த 26 ஆண்டுகளில் 1998 மற்றும் 2009ல் இரண்டு முறை மட்டுமே நூறு சதமாக இருந்தது என்றும் அவர் கூறினார். நாடாளுமன்றங்கள் செயலிழந்து போவது குறித்து சிந்திக்குமாறு சம்பந்தப்பட்ட அனைவரையும் துணை குடியரசுத் தலைவர் கேட்டுக் கொண்டார்.
இந்திய அரசியலமைப்பு நமக்கு அளித்துள்ள நெறி முறைகளையும் அதன் புனிதம் குறையாமல் கண்டிப்பாக கடைபிடிக்க வேண்டும் என்று அனைவருக்கும் அழைப்பு விடுத்தார், இதனால் நாட்டை அடுத்த கட்டத்திற்கு கொண்டு செல்ல முடியும் என்பதுடன் சுஷிக்ஷித் பாரத், சுரக்ஷித் பாரத், ஸ்வஸ்தா பாரத், ஆத்மநிர்பர் பாரத் என இறுதியில் ஏக் பாரத், ஷ்ரேஷ்ட பாரத் என ஒருங்கிணைவதன் மூலம் பிற நாடுகளின் கூட்டமைப்பில் அதன் சரியான இடத்தை பெற முடியும்.
அரசியலமைப்புச் சட்டம் 'உரையாடல் மற்றும் விவாதம் முக்கியமானது என்றும் சட்டமன்றங்களில் ஏற்படும் இடையூறுகள் நமது சட்டத்தின் புனிதத்திற்கு இடையூறாக உள்ளது என்றும் கூறினார்
நாடாளுமன்றத்தின் உற்பத்தித்திறன் கடுமையாக வீழ்ச்சியடைந்ததாக மாநிலங்களவைத் தலைவர் தெரிவித்தார். தேசிய ஒற்றுமையை உருவாக்குவது ஒரு முக்கிய அரசியலமைப்பு மதிப்பு என்பதுடன் ஒரே இந்திய சமூகமாக ஒருங்கிணைவது காலத்தின் தேவை என்றும் அவர் கூறினார்
அறிவியல் மற்றும் தொழில்நுட்பத்துறை
மத்திய அறிவியல் மற்றும் தொழில்நுட்ப அமைச்சகத்தின் தொழில்நுட்ப மேம்பாட்டு வாரியம், உமிழ் நீர் மூலமான நேரடி மாதிரி பரிசோதனை கருவியின் மேம்பாடு மற்றும் வணிக மயமாக்கலுக்கு உதவுகிறது. இந்த கருவியின் மேம்பாட்டுக்காக சென்னையைச் சேர்ந்த க்ரியா மெடிக்கல் டெக்னாலஜிஸ் நிறுவனத்திற்கு 4 கோடி ரூபாய் கடனுதவி வழங்கப்படுகிறது
கோவிட் தொற்று பெரிய பாதிப்பை ஏற்படுத்திய நிலையில் ஆராய்ச்சியாளர்கள், தொழில்முனைவோர் உள்ளிட்ட அனைத்து தரப்பினரின் ஒருங்கிணைந்த முயற்சியால் ஆர்டிபிசிஆர் பரிசோதனைக் கருவிகள், கோவிட் தடுப்பூசிகள், தனிநபர் பாதுகாப்பு கவசஉடைகள் உள்ளிட்டவை குறைந்த கால அளவில் அதிக அளவில் உற்பத்தி செய்யப்பட்டன. இதையடுத்து மருத்துவ கட்டமைப்புகளை மேலும் வலுப்படுத்தும் விதமாக தொழில்நுட்ப மேம்பாட்டு வாரியம் பல்வேறு நிறுவனங்களுக்கு நிதியுதவி ஆதரவை வழங்குகிறது.
இதன் ஒரு பகுதியாக சென்னையைச் சேர்ந்த க்ரியா மெடிக்கல் டெக்னாலஜிஸ் நிறுவனத்திற்கு 4 கோடி ரூபாய் கடன் உதவியை வழங்குவதற்கான ஒப்பந்தத்தில் தொழில்நுட்ப மேம்பாட்டு வாரியம்,  கையெழுத்திட்டுள்ளது. இந்த திட்டத்தின் மொத்த மதிப்பு 9 கோடி ரூபாயாகும். இந்நிறுவனம் பல்வேறு தொற்று நோய்கள் மற்றும் புற்றுநோய் தொடர்பான பரிசோதனைகளை மேம்பட்ட மூலக்கூறு நடைமுறைகள் மூலம், உமிழ் நீர் மாதிரி சேகரிப்பு வாயிலாக மேற்கொள்ளும் கருவிகளை உற்பத்தி செய்து அவற்றை வணிகமயமாக்கும் நடவடிக்கையை மேற்கொண்டது. ஏற்கனவே கோவிட் பாதிப்பு தொடங்கிய காலத்தில் க்ரியா நிறுவனம் மூக்கு வழி மாதிரி சேகரிப்பு பரிசோதனை கருவியை உள்நாட்டிலேயே தயாரித்து முதலாவதாக இந்திய மருத்துவ ஆராய்ச்சி கவுன்சிலின் ஒப்புதலை பெற்றது.
இதுகுறித்து கருத்து தெரிவித்த தொழில்நுட்ப மேம்பாட்டு வாரியத்தின் நிதி சேவைகள், செயலாளர் ராஜேஷ் குமார் பதக், “இந்தியா புதுமை தீர்வுகளை வழங்கி தனது திறன்களை மீண்டும் நிரூபிக்கும் நேரம் வந்துள்ளது. குறைந்த செலவில் புதுமை தொழில்நுட்பங்களை வழங்குவதற்கு நிறுவனங்களும், ஸ்டார்ட் அப்களும் முன்வரவேண்டிய சரியான நேரம் இது. ஆராய்ச்சிகளை ஊக்குவிப்பதற்கான பிரதமரின் நோக்கத்திற்கு ஏற்ப, தனியார் நிறுவனங்களிடையே தன்னம்பிக்கையையும், பலத்தையையும் ஏற்படுத்தி சுயசார்பு மூலம் புதுமை கண்டுபிடிப்புகளுக்கு ஊக்கமளிக்க இது வகை செய்யும் என்றார்.
பிரதமர் அலுவலகம்
பஞ்சாபில் பட்டாசு ஆலை தீ விபத்தில் உயிரிழந்தோருக்கு பிரதமர் இரங்கல்
பஞ்சாபில் பட்டாசு ஆலையில் ஏற்பட்ட தீ விபத்தில் உயிரிழந்தோருக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
“பஞ்சாபில் உள்ள பட்டாசு ஆலையில் ஏற்பட்ட துயரச் சம்பவம் இதயத்தை உலுக்குவதாக உள்ளது. இச்சம்பவம் பற்றி அறிந்து மிகுந்த மனவேதனை அடைந்தேன். உயிரிழந்தோர் குடும்பங்களுக்கு எனது ஆழந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன். சம்மந்தப்பட்ட அமைப்புகள், சம்பவ இடத்தில் மீட்புப் பணிகளில் ஈடுபட்டுள்ளன” என்று பிரதமர் குறிப்பிட்டுள்ளார்.
-------
(Visitor Counter : 95
பிரதமர் அலுவலகம்
ரெனசாஸ் எலக்ட்ரானிக்ஸ் நிறுவனத்தின் தலைமை நிர்வாக அதிகாரி திரு டோஷி ஷிபாடா, பிரதமருடன் சந்திப்பு
ரெனசாஸ் எலக்ட்ரானிக்ஸ் நிறுவனத்தின் தலைமை நிர்வாக அதிகாரி திரு டோஷி ஷிபாடா, பிரதமர் திரு நரேந்திர மோடியை புதுதில்லியில் சந்தித்துப் பேசினார்.
ரெனசாஸ் எலக்ட்ரானிக்ஸ் நிறுவனத்தின் ட்விட்டர் பதிவிற்கு பதிலளித்து பிரதமர் கூறியதாவது:
“ரெனசாஸ் எலக்ட்ரானிக்ஸ் நிறுவனத்தின் தலைமை நிர்வாக அதிகாரி திரு டோஷி ஷிபாடாவுடனான சந்திப்பு, ஆக்கபூர்வமாக அமைந்தது. தொழில்நுட்பம், புதுமை, குறைகடத்திகள் துறையில் உலகளவில் இந்தியாவின் முன்னேற்றம் உட்பட பல்வேறு விஷயங்கள் குறித்து நாங்கள் விவாதித்தோம்.”
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் குறை தீர்க்கும் நாள்
அஞ்சல் துறையின் வடகோட்ட முதுநிலை கண்காணிப்பாளரால் 25.09.2018  அன்று காலை 11.30 மணிக்கு அஞ்சல் குறை தீர்க்கும் நாள் புது எண் – 5, பழைய எண்-3, நான்காவது மாடி, எத்திராஜ் சாலை, எழும்பூர், சென்னை – 600 008-ல் உள்ள அவரது அலுவலகத்தில் நடத்தப்பட உள்ளது. சென்னை வட கோட்டத்திற்கு உட்பட்ட அஞ்சல் துறை சேவை சம்பந்தமான தங்களது குறைகள் இருந்தால் அதுகுறித்து கடிதம் வாயிலாக 20.09.2018-க்குள் இவ்வலுவலகத்துக்கு வந்து சேரும் வகையில் அனுப்ப வேண்டும்
உள்துறை அமைச்சகம்
பிரதமர் நரேந்திர மோடி தொடங்கியுள்ள வீடு தோறும் மூவண்ணக் கொடியேற்றும் இயக்கத்தில் பங்கேற்று தங்கள் வீடுகளில் மூவண்ணக் கொடியை ஏற்றுமாறு நாட்டு மக்களை மத்திய உள்துறை அமைச்சர் திரு அமித் ஷா கேட்டுக்கொண்டுள்ளார்
விடுதலையின் அமிர்தப் பெருவிழாவையொட்டி, பிரதமர் திரு நரேந்திர மோடி தொடங்கியுள்ள வீடு தோறும் மூவண்ணக் கொடியேற்றும் இயக்கத்தில் பங்கேற்று தங்கள் வீடுகளில் மூவண்ணக் கொடியை ஏற்றுமாறு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா நாட்டு மக்களை கேட்டுக்கொண்டுள்ளார்.
இது குறித்து திரு அமித் ஷா வெளியிட்டுள்ள ட்விட்டர் பதிவுகளில் கூறியிருப்பதாவது;
“நமது தேசியக் கொடி ஒவ்வொரு இந்தியரையும் ஒன்றுபடுத்துவது மட்டுமல்லாமல், நாட்டின் மீதான பக்தி உணர்வையும் வலுப்படுத்துகிறது. 1947ஆம் ஆண்டு ஜூலை 22ம் தேதி, தற்போதைய வடிவிலான மூவண்ணக் கொடி, தேசியக் கொடியாக ஏற்றுக் கொள்ளப்பட்டது”.
“பிரதமர் திரு நரேந்திர மோடி வீடு தோறும் மூவண்ணக் கொடி ஏற்றும் இயக்கத்தை, விடுதலையின் அமிர்தப் பெருவிழாவையொட்டி தொடங்கியுள்ளார். இந்த இயக்கத்தின் கீழ் மூவண்ணக் கொடி நாடு முழுவதும் சுமார் 20 கோடி இல்லங்களில் ஏற்றப்பட உள்ளது. இது மக்களிடையே குறிப்பாக இளைஞர்களிடையே தேசப்பக்திச் சுடரை மேலும் பிரகாசமாக்கும்”.
“அனைவரும் இந்த இயக்கத்தில் பங்கேற்று தங்கள் இல்லங்களில் ஆகஸ்ட் 13 முதல் 15 வரை மூவண்ணக் கொடியை ஏற்ற வேண்டும் என்று நான் கேட்டுக்கொள்கிறேன். இவ்வாறு செய்வதன் மூலம் இளைஞர்களுக்கு மூவண்ணக் கொடி மீது பற்றையும், மரியாதையையும் நம்மால் அதிகரிக்க முடியும். மேலும், விடுதலைக்காக போராடிய துணிச்சல் மிக்க வீரர்களின் தியாகங்கள் குறித்தும் அவர்கள் அறிந்துகொள்ள முடியும்”.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 102 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 102  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.42  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764822
(Visitor Counter : 139